Ingibjörn Pétursson , nýr forstöðumaður upplýsingatækni hjá Sjóvá . Aðsend mynd Ingibjörn Pétursson hefur verið ráðinn forstöðumaður upplýsingatækni hjá Sjóvá , að því er kemur fram í fréttatilkynningu . Í tilkynningunni segir jafnframt að Ingibjörn hafi starfað hjá fyrirtækinu frá árinu 2009 , sem hugbúnaðarsérfræðingur og síðast sem þróunarstjóri . Hann hafi gegnt lykilhlutverki í stafrænni þróun og stefnumótun í upplýsingatækni hjá Sjóvá og hafi yfirgripsmikla þekkingu á öllum tækniinnviðum starfseminnar . Áður starfaði Ingibjörn meðal annars hjá Logica Danmark ( CGI ) , Gagarín og Góðum lausnum . Ingibjörn er með BSc gráðu í tölvunarfræði frá Háskólanum í Reykjavík og MSc gráðu í upplýsingatækni með áherslu á stjórnun og skipulag frá Háskólanum í Árósum . Ingibjörn er giftur Helgu Björt Ingadóttur tannlækni og saman eiga þau þrjú börn .